BASES REGULADORAS PARA A CONCESIÓN DE BOLSAS PARA DEPORTISTAS DE ALTO NIVEL (DEPO-DAN) E DEPORTISTAS PROMESA (DEPO-PROMESA) DA PROVINCIA DE PONTEVEDRA PARA O ANO 2019
ADMINISTRACIÓN LOCAL — Provincial — Deputación Provincial (Subvencións e axudas, 16/05/2019)

A Deputación de Pontevedra, no marco do desenvolvemento do Plan estratéxico de deportes, busca seguir traballando no fomento do tecido asociativo dentro da provincia coa aprobación de liñas de colaboración para fomentar a práctica da actividade física e deportiva. Esta convocatoria ten por obxecto establecer as bases reguladoras da concesión de bolsas destinadas a apoiar as e os deportistas que compiten de maneira individual ou por parellas, da provincia de Pontevedra, e que obtivesen o recoñecemento como DEPO-DAN ou DEPO-PROMESA na lista de persoas deportistas recoñecidas e non recoñecidas nas categorías DEPO-DAN e DEPO-PROMESA publicada no Boletín Oficial da Provincia de Pontevedra (BOPPO) núm.51 do 13 de marzo de 2019. As bolsas destinaranse a apoiar e posibilitar a súa participación nas competicións internacionais e nacionais para o ano 2019 e así axudarlles na consecución dos logros que lles permitan acadar a súas futuras metas deportivas. A contía total destinada ás axudas é de douscentos mil (200.000,00) euros, con cargo á aplicación 19/340.3400.481.01 do vixente Orzamento provincial. Poderán beneficiarse desta convocatoria as e os deportistas que cumpran os seguintes requisitos: a) Ter o recoñecemento da Deputación Provincial de Pontevedra como DEPO-DAN ou DEPO-PROMESA no ano 2019 b) Estar en posesión dunha licenza deportiva vixente no ano 2019 c) Non estar cumprindo ningunha sanción disciplinaria ou administrativa en materia deportiva de carácter grave ou moi grave Non poderán obter a condición de persoas beneficiarias as e os solicitantes nos que concorra algunha das circunstancias previstas no artigo 10.2 da Lei 9/2007, de 13 de xuño, de subvencións de Galicia (LSG). As solicitudes deberán realizarse preferentemente por medios electrónicos, a través do formulario normalizado dispoñible na sede electrónica da Deputación de Pontevedra (https://sede.depo. gal). Tamén poderán presentarse presencialmente en calquera dos lugares e rexistros establecidos na normativa reguladora do procedemento administrativo común. Para a presentación das solicitudes a sede electrónica da Deputación de Pontevedra admite os certificados electrónicos do sistema Cl@ve que contempla a utilización de sistemas de identificación baseados en claves concertadas (sistemas de usuario e contrasinal) e certificados electrónicos (incluído o DNIe). O prazo de presentación das solicitudes será de quince (15) días hábiles, contados a partir do día seguinte ao da publicación das bases da convocatoria e do extracto no BOPPO. Se o último día do prazo é inhábil entenderase prorrogado ao primeiro día hábil seguinte. As persoas solicitantes deberán achegar coa solicitude a seguinte documentación: A documentación complementaria presentarase preferiblemente de forma electrónica. As persoas interesadas responsabilizaranse da veracidade dos documentos que entreguen. Excepcionalmente, a Administración poderá requirir a exhibición do documento orixinal para o cotexo da copia electrónica presentada. No caso de que algún dos documentos que se van presentar de forma electrónica superase os tamaños máximos establecidos ou tivese un formato non admitido pola sede electrónica da Deputación de Pontevedra permitirase a presentación deste de forma presencial dentro dos prazos previstos. Para a tramitación deste procedemento consultaranse automaticamente os datos incluídos nos seguintes documentos elaborados polas administracións públicas: No caso de que as persoas interesadas se opoñan ás mencionadas consultas deberán indicalo no cadro correspondente habilitado no formulario de inicio e achegar os documentos correspondentes. Excepcionalmente, no caso de que algunha circunstancia imposibilitase a obtención dos citados datos poderáselles solicitar ás persoas interesadas a presentación dos documentos correspondentes. Todos os trámites administrativos que as entidades interesadas deban realizar durante a tramitación deste procedemento faranse preferentemente por medios electrónicos a través do modelo “instancia xenérica”, dispoñible na sede electrónica da Deputación de Pontevedra (https://sede.depo. gal), ou presencialmente en calquera dos lugares e rexistros establecidos na normativa reguladora do procedemento administrativo común. No caso de que a solicitude non reúna os datos esixidos ou calquera dos previstos no artigo 66 da Lei 39/2015, de 1 de outubro, do procedemento administrativo común das administracións públicas (LPACAP), requiriráselle á persoa interesada que no prazo de 10 días hábiles emende as faltas ou presente os documentos preceptivos, indicándolle que, de non o facer, se terá por desistida da súa petición, que se arquivará sen máis trámites. Establécense 2 grupos de axudas: Bolsas para deportistas con recoñecemento de DEPO-DAN pola Deputación Provincial de Pontevedra no ano 2019. Estas bolsas divídense en 4 categorías: Bolsas para deportistas con recoñecemento de DEPO-PROMESA pola Deputación Provincial de Pontevedra no ano 2019. Estas bolsas divídense en 4 categorías: As axudas axustaranse ás seguintes regras: Os criterios de avaliación estableceranse en base ao mellor resultado obtido pola ou polo deportista en probas coa cualificación internacional ou nacional no ano 2018, sendo estas: Para que unha proba deportiva sexa considerada como campionato do mundo, de Europa, de España ou galego será necesario que teña a denominación de copa ou campionato da correspondente federación deportiva. Pola súa natureza deberá ser unha competición oficial. Os ámbitos das competicións serán internacionais, estatais ou de ámbito territorial inferior. Para que se considere a competición esta deberá ter o recoñecemento da federación correspondente, no caso de competicións de ámbito internacional e nacional terá que estar recoñecida pola federación española correspondente e figurar no calendario oficial e, no caso de competicións de ámbito territorial inferior, corresponderalle á federación galega da modalidade. O resultado certificado pola federación só poderá ser da clasificación final. Se existise máis dunha final só se considerará o resultado da final A. Se existise unha clasificación final por equipos esta tampouco contaría, só se terán en conta as clasificacións finais individuais ou por parellas. O campionato que se certifique será o correspondente ao ano 2018 e, no caso de que nese ano non se levase a cabo esa competición, por ser esta bianual, valorarase o de 2017. Valorarase un único campionato por modalidade e categoría, aquel que teña un maior nivel deportivo. Excepcionalmente, poderán ser valoradas competicións internacionais ou nacionais, que, aínda que non sexan as que se designan de forma oficial como competicións con categoría de campionato do mundo, de Europa ou de España, estean incluídas nos calendarios oficiais e estean recoñecidas como probas de alto nivel pola federación correspondente, como por exemplo o Tour de Francia ou La Vuelta a España. Estas terán que ser recoñecidas polo órgano instrutor proposto para esta convocatoria, quen, unha vez analizada a competición, lle outorgará unha cualificación. A instrución do procedemento de concesión de subvencións correspóndelle ao xefe do Servizo de Deportes, quen realizará de oficio todas as actuacións que estime necesarias para a determinación, coñecemento e comprobación dos datos, en virtude dos cales fará un informe-proposta no que figure a valoración das solicitudes segundo os criterios sinalados no apartado 9, explicando o sistema seguido, de conformidade co previsto no artigo 19 da Ordenanza xeral de subvencións da Deputación de Pontevedra e no artigo 24 da Lei 38/2003, de 17 de novembro, xeral de subvencións (LXS). Informe de fiscalización de Intervención de todos os expedientes e informe-proposta. Posteriormente, a comisión de valoración das solicitudes de subvención realizará un estudo do informe-proposta do xefe de servizo. Este órgano colexiado estará composto por: A comisión de valoración poderá: A concesión das subvencións levarase a cabo a través do procedemento de réxime de concorrencia competitiva entre as diferentes categorías de axudas e en réxime de concorrencia non competitiva dent ro de cada unha das categorías. O procedemento de concesión será o seguinte: As propostas de concesión de subvencións someteranse á aprobación do órgano competente. O acto de resolución do procedemento será obxecto de publicación e terá os efectos dunha notificación por tratarse dun procedemento de concorrencia competitiva (artigo 45 da LPACAP). Transcorridos seis meses a partir do día seguinte a aquel no que remate o prazo de presentación de solicitudes sen notificar a resolución as persoas interesadas estarán lexitimadas para entender como desestimada por silencio administrativo a solicitude de subvención. Todos os trámites administrativos que as entidades interesadas deban realizar durante a tramitación deste procedemento realizaranse preferentemente por medios electrónicos a través do modelo “instancia xenérica”, dispoñible na sede electrónica da Deputación de Pontevedra (https://sede.depo. gal), ou presencialmente en calquera dos lugares e rexistros establecidos na normativa reguladora do procedemento administrativo común. No caso de que a solicitude non reúna os datos esixidos ou calquera dos previstos no artigo 66 da LPACAP requiriráselle á persoa interesada que no prazo de 10 días hábiles emende as faltas ou presente os documentos preceptivos, indicándolle que, de non o facer, se terá por desistida da súa solicitude, que se arquivará sen máis trámites. As persoas beneficiarias deberán cumprir coas obrigas da LSG. En particular, durante este exercicio e o seguinte: Unha vez notificadas as axudas concedidas aboaránselles as bolsas ás e aos deportistas. O pagamento efectuarase mediante unha transferencia bancaria á conta sinalada na solicitude. Para cobrar a subvención as e os deportistas deberán estar ao corrente das súas obrigas tributarias coa Axencia Estatal Tributaria, coa Facenda galega, coa Seguridade Social e coa Deputación. Á hora da concesión das axudas ás e aos deportistas deberanse ter en conta as retencións de IRPF, se as houbese. De conformidade co artigo 17 da Lei 1/2016, de 18 de xaneiro, de transparencia e bo goberno e co artigo 15 da LSG, a Deputación de Pontevedra publicará na súa páxina web oficial a relación oficial de persoas beneficiarias e o importe das axudas concedidas. Incluirá igualmente as referidas axudas e as sancións que, como consecuencia delas, se puidesen impoñer nos correspondentes rexistros públicos, polo que a presentación da solicitude leva implícita a autorización para o tratamento necesario dos datos das persoas beneficiarias e a referida publicidade. As subvencións concedidas deberán devolverse ou reintegrarse nos seguintes casos: Publicarase no BOPPO, de conformidade co establecido no artigo 45 da LPACAP, a resolución que pon fin ao procedemento. Así mesmo, será obxecto de publicidade a través da páxina web da Deputación de Pontevedra. Os datos persoais recadados neste procedemento serán obxecto de tratamento pola Deputación de Pontevedra, en calidade de órgano responsable, coa finalidade de xestionar este procedemento, verificar os datos e documentos que a persoa interesada declare na súa solicitude para comprobar a súa exactitude e levar a cabo todas as actuacións administrativas que, no seu caso, se deriven. A lexitimación para o tratamento baséase no cumprimento dunha tarefa en interese público ou o exercicio de poderes públicos, segundo as normas de rango legal recollidas no apartado “normativa aplicable”, dispoñible na ficha do procedemento en https://sede.depo. gal. Serán obxecto de comunicación ás administracións públicas no exercicio das súas propias competencias ou cando sexa necesario para que a cidadanía poida acceder de forma integral á información relativa a unha materia e ao público xeral dada a publicación de actos prevista. As persoas interesadas poderán acceder, rectificar e suprimir os seus datos, así como exercitar outros dereitos ou revogar o seu consentimento segundo o previsto en https://depo.gal/proteccion-de-datos/exercicio-de-dereitos.